Մի խոսքով` իրավիճակը դեռևս քաոսային է, իսկ երկու գերտերությունները փորձում են այդ քաոսային իրավիճակն իրենց համար վերահսկելի դարձնել: Որոշ միջազգային վերլուծաբաններ Էրդողանի այս քաղաքականությունը համարում են սպառնալիք Թուրքիայի անվտանգության համար. Իրաքի հետ հարաբերությունները շատ վատ են, Իրանը նրան չի ներում, Եգիպտոսը հրաժարվում է վերականգնել հարաբերությունները և արդեն մեկ տարուց ավելի է` դեսպան չունի Թուրքիայում: Այլ կերպ ասած` Թուրքիան արդեն իսկ մեկուսացված է տարածաշրջանում, և այդ է պատճառը, որ ինչպես շատ վերլուծաբաններ են ասում` սկսել է փրփուրներից կառչել: Նման ասացվածք կա չէ՞ խեղդվողը փրփուրներից է կառչում. այս պարագայում պետք է նկատի ունենալ Ռուսաստանին: Այնպես որ, առայժմ դեռ պարզ չէ, թե ինչ զարգացումներ կլինեն, բայց ռուս-թուրքական սիրախաղը չեմ կարծում, որ երկար տևի: